Λέλα Ησαΐα

Η Λέλα Ησαΐα (Πειραιάς 1898 - Πειραιάς 1959) ήταν Ελληνίδα ηθοποιός και πρωταγωνίστρια του θεάτρου.

 Βιογραφία 
Από νεαρή ηλικία εμφανίστηκε σε ερασιτεχνικές παραστάσεις, για τις οποίες τη μουσική είχε συνθέσει ο αδελφός της, Ανδρέας ("Το φιλί του σκοτωμένου" του Γεωργίου Ασπρέα, "Ψυχοσάββατο" του Γρηγορίου Ξενόπουλου κ.ά.).

Αποφοίτησε από τη Δραματική Σχολή του Εθνικού Θεάτρου, στη σκηνή του οποίου πρωτοεμφανίστηκε το 1932 στον Ιούλιο Καίσαρα του Σαίξπηρ στον ρόλο της Καλπουρνίας (σκηνοθεσία Φώτου Πολίτη). Εμφανίστηκε, επίσης, πάντα με σκηνοθέτη τον Φώτο Πολίτη, στις παραστάσεις των έργων "Γιάννης Γαβριήλ Μπόρκμαν" του Ίψεν, "Ενώ το πλοίο ταξιδεύει" της Γαλάτειας Καζαντζάκη, "Ο θάνατος του Δαντόν" του Γκέοργκ Μπύχνερ και "Ποπολάρος" του Γρηγορίου Ξενόπουλου.

Το 1924 εμφανίστηκε σε μαθητικές παραστάσεις του Λυκείου των Ελληνίδων ("Η Τζένη με το γέλιο της" της Ευγενίας Ζωγράφου, "Τριαντάφυλλα όλο το χρόνο" του Χούλιο Ντάντας, "Η δασκαλίτσα" του Ντάριο Νικοντέμι). Το 1928 εμφανίστηκε στον θίασο της Μαρίκας Κοτοπούλη στο έργο του Σόμερσετ Μωμ "Ιερή φλόγα".

Από το καλοκαίρι του 1933 και μέχρι το 1935 συνεργάστηκε με τον θίασο της Μαρίκας Κοτοπούλη. Ακολούθησε, από το 1936, συνεργασία της με τον θίασο της Κατερίνας Ανδρεάδηhttp://sibylla.uop.gr/critics/neologotexnia_etosA_010_01.pdf, η οποία ολοκληρώθηκε το 1941, με μία διακοπή κατά την περίοδο 1939-1940, οπότε η Λέλα Ησαΐα ερμήνευσε πρωταγωνιστικούς ρόλους στο περιοδεύον κλιμάκιο του Εθνικού Θεάτρου «Άρμα Θέσπιδος», με σκηνοθέτη τον Πέλο Κατσέλη.

Το 1942 εμφανίστηκε στο θέατρο Κυβέλης με το Θέατρο Αθηνών του Κωστή Μπαστιά. Από το 1944 επέστρεψε στο Εθνικό Θέατρο, όπου εργάστηκε επί σειρά ετών μέχρι το τέλος της καριέρας της. Η τελευταία της σκηνική εμφάνιση ήταν το 1958, στην "Τέσσα" του Ζαν Ζιροντού σε σκηνοθεσία του Αλέξη Σολομού.

Πέθανε στις 30 Ιουλίου 1959 στο νοσοκομείο Αλεξάνδρα και η κηδεία της έγινε στον ναό Αγίου Γεωργίου Καρύτση

 Προσωπική ζωή 
Είχε παντρευτεί τον Πειραιώτη δικηγόρο Ευάγγελο Στρατήγη. Ο αδελφός της Λέλας Ησαΐα, Ανδρέας, ήταν πιανίστας, συνθέτης και στιχουργός.

 Θεατρικές παραστάσεις 

 χρονική περίοδος παράσταση ρόλος εταιρεία παραγωγής θέατρο σκηνοθέτης Ελληνική Θεατρική Περίοδος 1932/1933 Ο ποπολάρος Τερέζα Εθνικό Θέατρο της Ελλάδας Κτήριο Τσίλερπεριοδεία Φώτος Πολίτης Ελληνική Θεατρική Περίοδος 1939/1940 Ένα ποτήρι νερό  Εθνικό Θέατρο της Ελλάδας Κτήριο Τσίλερ Κωστής Μιχαηλίδης Ελληνική Θεατρική Περίοδος 1943/1944 Το σπίτι της κούκλας Κριστίνε Λίντε Εθνικό Θέατρο της Ελλάδας Κτήριο Τσίλερ Πέλος Κατσέλης Ελληνική Θεατρική Περίοδος 1943/1944 Ο Ταρτούφος Ελμίρα Εθνικό Θέατρο της Ελλάδας Θερινόν Θέατρον Σωκράτης Καραντινός Ελληνική Θεατρική Περίοδος 1944/1945 Η Αρλεζιάνα Ρόζα Μαμάι Εθνικό Θέατρο της Ελλάδας Θερινόν Θέατρον Πέλος Κατσέλης Ελληνική Θεατρική Περίοδος 1948/1949 Μπουμπουρός - Ο διευθυντής είναι καλό παιδί Κυρία Φλος Εθνικό Θέατρο της Ελλάδας Δημοτικό Θέατρο Πειραιά Κωστής Μιχαηλίδης Ελληνική Θεατρική Περίοδος 1949/1950 Άνθρωπος και υπεράνθρωπος Δεσποινίς Ράμσντεν Εθνικό Θέατρο της Ελλάδας Κτήριο Τσίλερ Δημήτρης Ροντήρης Ελληνική Θεατρική Περίοδος 1950/1951 Αγία Ιωάννα Δούκισσα ντε λα Τρεμούιγ Εθνικό Θέατρο της Ελλάδας Κτήριο Τσίλερ Αλέξης Σολομός Ελληνική Θεατρική Περίοδος 1952/1953 Ο θείος Βάνιας Μαρία Βασίλιεβνα Εθνικό Θέατρο της Ελλάδας Κτήριο Τσίλερ Κάρολος Κουν Ελληνική Θεατρική Περίοδος 1954/1955 Ο μπαμπάς εκπαιδεύεται Κα Καστάλη Εθνικό Θέατρο της Ελλάδας Δημοτικό Θέατρο Πειραιά Κωστής Μιχαηλίδης Ελληνική Θεατρική Περίοδος 1956/1957 Κλυταιμνήστρα Ερινύα I Εθνικό Θέατρο της Ελλάδας Κτήριο Τσίλερ Κωστής Μιχαηλίδης Ελληνική Θεατρική Περίοδος 1956/1957 Η ηδονή της τιμιότητος Κυρία Μανταλένα Εθνικό Θέατρο της Ελλάδας Κτήριο Τσίλερ Κωστής Μιχαηλίδης

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

 Παραπομπές 

Πηγές
Νεώτερον Εγκυκλοπαιδικόν Λεξικόν τ.9ος, σ.385.

Κατηγορία:Ελληνίδες ηθοποιοί θεάτρου